
R A P O R T 
la proiectul de hotarare
privind aprobarea asocierii dintre Inspectoratul pentru Situaţii de Urgenţă ”Bucovina” al Județului Suceava, Județul Suceava prin Consiliul Județean Suceava, Municipiul Câmpulung Moldovenesc, Municipiul Vatra Dornei, Orașul Gura Humorului, Municipiul Rădăuți, Comuna Fântâna Mare și Compania Națională de Administrare a Infrastructurii Rutiere – Direcția Regională de Drumuri și Poduri Iași în vederea realizării proiectului ”Amplasare panouri de afișaj tip led pentru informarea populației prin mesaje RO-ALERT”

Proiectul de hotărâre privind aprobarea asocierii dintre Inspectoratul pentru Situaţii de Urgenţă ”Bucovina” al Județului Suceava, Județul Suceava prin Consiliul Județean Suceava, Municipiul Câmpulung Moldovenesc, Municipiul Vatra Dornei, Orașul Gura Humorului, Municipiul Rădăuți, Comuna Fântâna Mare și Compania Națională de Administrare a Infrastructurii Rutiere – Direcția Regională de Drumuri și Poduri Iași în vederea realizării proiectului ”Amplasare panouri de afișaj tip led pentru informarea populației prin mesaje RO-ALERT”, este oportun şi legal, motivat de faptul că:

- panourile de afișaj stradal tip led sunt necesare pentru informarea/prevenirea populației din zona de competență a Inspectoratului pentru Situații de Urgență “Bucovina” al Județului Suceava, prin afișarea în timp real a mesajelor de alertare și avertizare de tip RO-ALERT, transmise din dispeceratul unității, cu privire la posibilitatea producerii unor situații de urgență cu efecte imediate și de amploare asupra integrității populației, respectiv a distrugerii bunurilor materiale;

- posibilitatea utilizării panourilor de afișaj stradal pentru a proiecta mesaje de informare preventive specifice domeniului de activitate a Inspectoratului pentru Situații de Urgență “Bucovina” al Județului Suceava și alte mesaje de interes public pentru populație, pe timpul cât nu sunt afișate mesajele de tip RO-ALERT; 
- necesitatea participării mai multor entități juridice la realizarea proiectului fie prin asigurarea sursei de finanțare și realizarea procedurii de licitație, amplasarea panourilor, punerea la dispoziție a terenurilor pe care să fie amplasate aceste panouri, plata contravalorii energiei electrice necesare funcționării panourilor, asigurarea furnizării și afișării mesajelor RO-ALERT sau a altor mesaje de interes public;
- prevederile art.136 alin.1), art.139 alin.1), alin.3) lit.f), art.196 alin.1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare.
Având în vedere cele prezentate, se supune spre aprobare proiectul de hotărâre privind aprobarea asocierii dintre Inspectoratul pentru Situaţii de Urgenţă ”Bucovina” al Județului Suceava, Județul Suceava prin Consiliul Județean Suceava, Municipiul Câmpulung Moldovenesc, Municipiul Vatra Dornei, Orașul Gura Humorului, Municipiul Rădăuți, Comuna Fântâna Mare și Compania Națională de Administrare a Infrastructurii Rutiere – Direcția Regională de Drumuri și Poduri Iași în vederea realizării proiectului ”Amplasare panouri de afișaj tip led pentru informarea populației prin mesaje RO-ALERT”, care îndeplinește condițiile de legalitate, necesitate și oportunitate.

